# data[].attributes.body
Combat Ready

Combat Ready pakub juhtimisalaseid konsultatsioone ja koolitusi, mis on suunatud nii

ettevõtetele kui ka eraisikutele. Erilist rõhku pannakse paindlikkusele, võimaldades osalejatel

valida, kas nad soovivad õppida eraldiseisvate moodulite kaudu või osaleda pikemates

programmides. Koolituste formaadid on mitmekesised, hõlmates nii klassiruumis toimuvaid

sessioone kui ka veebikeskkonnas läbiviidavaid kursusi, pakkudes seeläbi võimalusi

õppimiseks olenemata asukohast või ajakavast. Arvestades erinevate ettevõtete vajadusega

toimuvad koolitused kolmes keeles: eesti, inglise ja vene.

Combat Ready on arenev ettevõte, millele juba praegu annab kvaliteedimärgise saavutatud

Aasta koolitaja 2022 tunnustus.

Combat Ready on kujunenud välja militaarvaldkonnast: kuidas koolitada inimesi lahinguvälja

printsiipide järgi? Põhimõtted põhinevad tugevalt endiste USA eriväelaste Jocko Willinku ja

Leif Babini juhtimisraamatule „Ülim vastutus. Kuidas USA mereväe SEALi eriüksuslased

juhivad ja võidavad? “(eesti keeles 2020). Ühtlasi on Combat Ready militaarkoolitajad

ametlikuks partneriks Jocko Willinku ja Echelon Fronti meeskonnale.

Ettevõtte koolitusfilosoofia keskmes on avatud mõtteviis ja filosoofia, kus iga meeskonnaliige

tunneb end juhina, võttes (ülimat) vastutust oma tegude eest. Samas, muresid või tekkinud

probleeme ei varjata. Selline lähenemine julgustab avatud suhtlust ja pidevat õppimist.

Suur osa koolitustest, eriti need, mis on suunatud igale soovijale, toimuvad veebikeskkonnas

ehk online akadeemias. See avardab tänapäevase maailma õppija vajadusi ja ettevõtte soovi

pakkuda koolitusi, mis on kättesaadavad igal ajal ja igas kohas. Veebikeskkonnas toimuvate

koolituste populaarsus on kasvamas, kus distantsõpe võimaldab paindlikku ligipääsu sisule.

Samas peaks veebiõpet kujundama sihtgrupile atraktiivsena, et see oleks kasutajatele huvitav,

interaktiivsem ja rohkem kaasavam. Veebipõhine akadeemia on suunatud kõigile huvilistele,

eraldi on noorteprogrammid ja naisteakadeemia.

Koolitused ise on üles ehitatud tasakaalustatult, kombineerides teooriat praktiliste näidete,

rollimängude ja lühikeste teadmiste kontrolliga. Näited pärinevad nii militaar- kui ka

tsiviilvaldkonnast tagades mitmekülgsema ja reaalselt rakendatava õpikogemuse. Selline

lähenemine näitab ettevõtte olulisust pidada oluliseks, et õppijad saaksid koolitustelt kaasa

mitte ainult uusi teadmisi, vaid ka praktilisi oskusi, mida saab kohe kasutusele võtta.

Ettevõtte edufilosoofia tugineb veendumusele, et kiireim tee eduni kulgeb läbi individuaalse

vastutuse võtmise ja suhete loomise kultuuri. See tähendab, et edu saavutamiseks peavad

inimesed olema valmis võtma vastutust nii oma tegude kui ka tulemuste eest, samuti olema

avatud ja toetavad suhtelded kolleegide ning muude kaasteelistega. Antud koolitused aitavad

kujundada mõtteviisi ja suhtumist, mis on vajalikud nii isiklikuks arenguks kui ka

professionaalseks eduks tänapäeva kiiresti muutuvas maailmas, kus me peame end pidevalt

arendama ja tõestama nii isiklikuks kui ka professionaalses plaanis

# data[].attributes.body
INITSIATIIVI HAARAMINE

Võitjate mõtteviis: Haara initsiatiiv

Millised on esimesed sammud initsiatiivi haaramiseks, kui seisad silmitsi uue väljakutse või võimalusega?

Kuidas peaks arendama initsiatiivi haaramise oskust inimesed, kes on loomult tagasihoidlikumad?

Kuidas toime tulla hirmuga ebaõnnestumise ees või motivatsiooni puudumise osas?

Kas oodata probleemide iseeneslikku lahenemist?

Initsiatiivi haaramine on võtmetähtsusega oskus, mis aitab ületada väljakutseid ja avab uusi võimalusi nii isiklikus kui ka professionaalses elus. See hõlmab proaktiivset lähenemist, kus inimene astub esile, võtab vastutuse ja tegutseb otsustavalt, sõltumata takistustest või oma hirmudest. Initsiatiivi võtmisel saab rakendada erinevaid strateegiad…

Esimesed sammud initsiatiivi haaramiseks

Tunnista endale võimalust või väljakutset. Esimene samm on olukorra aktsepteerimine ja selle nägemine võimalusena kasvuks või õppimiseks. See tähendab olukorra objektiivset hindamist, et mõista, millised sammud on vajalikud edasiliikumiseks.

Sea selged eesmärgid. Määratle, mida täpselt tahad saavutada. Selgete eesmärkide omamine aitab suunata su tegevusi ja hoiab sind motiveerituna.

Koosta tegevuskava. Tööta välja samm-sammuline plaan, kuidas saavutada oma eesmärke. See hõlmab ressursside, aja ja tegevuste planeerimist.

Initsiatiivi arendamine tagasihoidlikematele inimestele:

Väikeste sammudega alustamine: alustada väikestest eesmärkidest, mis eelkõige aitavad ehitada enesekindlust ja julgust.

Visualiseeri edu. Kasuta visualiseerimistehnikaid, et ette kujutada edu saavutamist ja tunda sellega kaasnevat positiivset emotsiooni. See aitab ületada hirmu ja kõhklusi.

Harjuta eneseväljendust. Arenda suhtlemisoskusi ja enesekehtestamist läbi rollimängude, avaliku esinemise või grupiarutelude.

Hirmu ja motivatsioonipuuduse ületamine

Mõista oma hirme. Küsi endalt, mis täpselt sind hirmutab ja miks. Sageli on hirmud ebaproportsionaalsed tegeliku riskiga.

Rakenda positiivset mõtlemist. Asenda negatiivsed mõtted positiivsetega. Meenuta endale oma varasemaid edulugusid ja tugevaid külgi.

Otsi tuge või häid eeskujusid. Ümbritse end inimestega, kes sind toetavad ja julgustavad. Mentorid, sõbrad, koolikaaslased ja kolleegid võivad pakkuda väärtuslikku tagasisidet ja julgustust.

Tunnusta väikeseid võite! Tähista iga saavutatud väikest edusammu, see suurendab motivatsiooni.

Initsiatiivi haaramine nõuab praktiseerimist, enesekindlust ja pühendumust. Oluline on meeles pidada, et ebaõnnestumine on osa õppeprotsessist. Iga kogemus, olgu see edu või ebaõnnestumine, on võimalus kasvamiseks ja arenemiseks.

Juhi rollis olles olen märganud, et pigem ei soovita initsiatiivi haarata või olla vabatahtlikuks mingi projekti või protsessi juures. Võimalik on ka see variant, et ühed ja samad inimesed pakuvad ennast välja, aga samas tahaks teistele ka võimalust anda kasvamiseks ja arenemiseks. Enamasti peangi sel juhul ise lähenema tiimiliikme poole, valima minu meelest sobiliku inimese selleks konkreetseks asjaks ja pakkuma, et ta võiks seda x asja proovida. Tihti pean veenma seda inimest, et ta mingis projektis osaleks või võtaks lisavastustust. Loomulikult sinna juurde käib selle inimese innustamine ja tema tugevuste väljatoomine, miks just tema võiks asjas initsiatiivikas olla. Seega see on selline poolsunnitud viis initsiatiivikuseks. Enamikule inimestele on väga ebamugav tulla välja oma mugavustsoonist. Vahel annangi mõnele inimesele konkreetse lisaülesande.

# data[].attributes.body
Vajaduse kaardistamine Naisteakadeemias:

Mis on juba tehtud ja millistel teemadel räägitud.

Naisteakadeemia mõte on kooskasvamine ja tegemist on areneva keskkonnaga. Suunatud rohkem naistele, mis ei tähenda, et meestel pole sealt midagi õppida:

Kuidas meestemaailmas toimetades ikka naiseks/naiselikuks jääda?

Kes olen mina ja mida mina oma elult tahan?

Oleme ühe päeva jooksul paljudes erinevates rollides - kuidas nende vahel edukalt toime tulla?

Kuidas anda endast parim, kuid samas mitte laskuda äärmustesse?

Naisteakadeemia podcastid teemad on valitud tuginedes Combat Ready juhtimisprintsiipidele ja võitjate mõtteviisile. Avaldatud Combat Ready Youtube’i kanalil. Põhinevad mõtlemapanevatele aruteludele

Podcast: 21.10.2023

Teema: Kuidas panna meeskond toimima nii tööl kui kodus? - Elinor Toming ja Kadrian

Kotkas

Juhtimisprintsiip: Kata ja liigu

• Millised inimesed moodustavad meeskonna?

• Mida tähendab kata ja liigu päriselt? - eluliste näidetega kodust ja töölt.

• Miks on oluline teada oma (ja ka teiste) rolli meeskonnas?

• Mida teha olukorras, kus meeskonnatöö ei toimi?

• Kuidas jõuda täita kõiki rolle nii, et kõik oleks rahul?

• Kuidas käituda siis, kui sul ei ole meeskonda, aga unistus, kuhu liikuda on olemas?

Podcast: 18.11.2023

Teema: Hoia asjad lihtsana ja võida kiiremini

Juhtimisprintsiip: Lihtsus

• Kuidas hoida plaani võimalikult lihtsana?

• Millised tehnikad sellele kaasa aitavad?

• Miks üldse lihtsusele tähelepanu peaks pöörama?

• Mis võlu peitub tagasilugemises?

• Kuidas aru saada, et plaan ei ole lihtne?

• Mida saad õppida meie tehtud vigadest?

Podcast: 26.12.2023 Mille põhjal prioriteete seada? - Elinor Toming ja Sille Martma

Juhtimisprintsiip: Prioriseeri ja vii täide

• Mis on kõige tähtsam? Meeskond/suhted või eesmärk/missioon? Enda heaolu? Miski

hoopis neljas?

• Mille põhjal seada prioriteete ja kuidas hakkama saada, kui olud sunnivad prioriteete

muutma?

Podcast: 10.02.2024 Kuidas saavutada hajutatud juhtimine nii tööl kui kodus? - Elinor

Toming ja Sille Martma

Juhtimisprintsiip: Hajutamine

• Mida tähendab hajutatud juhtimine?

• Kuidas on see kasulik nii kodus kui tööl?

• Kuidas seda saavutada?

• Kuidas tulla toime kaasnevate väljakutsetega?

# data[].attributes.body
EGO JA TAGASIHOIDLIKKUS JUHTIMISES

Teema: EGO

Jocko Willink käsitleb oma raamatus ego teemat, rõhutades selle mõju meeskonnatööle, juhtimisele ja isiklikule arengule. Willinki sõnul võib ego olla nii tugevuse allikas kui ka takistus edule, sõltuvalt sellest, kuidas seda juhitakse. Willinku kajastatud ego teema kokkuvõte keskendub peamiselt ego mõistmisele, selle mõjule ja strateegiatele ego kontrolli all hoidmiseks.

Minul pole seda vaja...

Mina tean paremini...

Minu plaan on parim...

Kuidas minu EGO kõlab?

Ego mõju meeskonnatööle

Takistab kuulamist ja õppimist: Ego võib muuta inimesed vähem vastuvõtlikuks teiste ideedele ja tagasisidele. Kui keegi usub, et tema arvamus või meetod on ainuõige, jäävad kasutamata võimalused õppida teistelt ja integreerida meeskonna tugevusi.

Vähendab paindlikkust: Ego juhib tihti jäikusele ja paindumatusele otsuste tegemisel, mis võib piirata meeskonna võimet kohaneda muutustega või võtta vastu uuenduslikke lahendusi.

Soosib konflikte: Ego võib sütitada ja süvendada konflikte meeskonnas, kuna inimesed võivad tunda, et nende ideid ei väärtustata või et neid surutakse alla. See võib viia usalduse vähenemiseni ja koostöö lagunemiseni.

Takistab ühtsustunde tekkimist: Ego keskendub isiklikele saavutustele ja vajadustele, mis võib takistada ühtsustunde ja ühise eesmärgi tunnetuse tekkimist meeskonnas. See võib põhjustada lõhesid ja vähendada grupi üldist efektiivsust.

Ego juhtimine

Ego on inimlik omadus, mida ei saa täielikult kõrvaldada, kuid mille mõju saab teadliku pingutusega juhtida ja suunata positiivsel viisil, et edendada meeskonnatööd ja saavutada ühiseid eesmärke.

Ego negatiivsete mõjude vähendamiseks ja meeskonna potentsiaali täielikuks ärakasutamiseks on oluline teadlikult juhtida ja kontrollida oma ego mõju.

Arenda eneseteadlikkust: Tunnista ja mõista oma ego mõju oma käitumisele ja suhetele teistega. Eneserefleksioon ja tagasiside võivad aidata näha, kus ego võib olla takistuseks.

Harjuta alandlikkust ja tagasihoidlikkust: Tunnusta, et alati on midagi uut õppida ja et teistel võib olla väärtuslikke panuseid ja perspektiive.

Keskendu meeskonna eesmärkidele: Tööta selle nimel, et meeskonna eesmärgid oleksid isiklikest ambitsioonidest tähtsamad. See aitab luua ühtsustunnet ja edendada koostööd.

Õpi konstruktiivselt konflikte lahendama: Arenda oskusi ja strateegiaid konfliktide lahendamiseks viisil, mis austab kõiki osapooli ja otsib ühiseid lahendusi.

Kasvata empaatiavõimet: Püüa mõista ja väärtustada teiste vaatenurki ja tundeid. See aitab luua positiivseid suhteid ja tugevdada meeskonnatööd.

Study case:

Kui oma egoga saab igaüks ise toimetada, kuid mida teha siis, kui üks tiimiliige domineerib (on suure egoga) teistest rohkem: võtab rohkem sõna meetingutel, alati on tal õigus jne. Tegemist on väga pikaajalise kogemusega töötajaga, kes ehk teabki ja oskabki teistest rohkem. See, kuidas ta midagi väljendab, kukub tihti välja ülbelt, vahel ka “kuidas te siis ei tea” stiilis. Samas, talle enda suunal kriitika ei meeldi ja võib solvuda. Kuidas tuua domineerivat inimest rohkem nö. maapeale. Kuidas teised tiimiliikme peaksid suhtuma/suhtlema? Juhi poolt?

Kuidas saada hakkama samal ameti tasemel inimesega, kelle ego, isekus on  märgavalt tugevam teistest, jääb kõlama ainult tema hääl ja tema sõna maksab.

# data[].attributes.body
Arenguprojekti kaardistus ja vajadus.

Naisteakadeemia edasiarendus läbi kogemusõppe ja näidiste naisjuhi näitel.

Koolitusalast arenguprojektiga algust tehes peaks tutvuma ettevõtte eesmärkide, visiooni, kultuuri ja väärtustega. Tähtis on ka mõista erinevaid koolitusalaseid protsesse, tooteid, teenuseid, kliendibaasi jne. Sügavamaks vajaduste kaardistamiseks peaks uurima sarnaseid koolitusprogramme ja -praktikaid turul. See aitaks mõista, mis on juba olemas, millest on puudus, mille järgi oleks vajadus jne. Antud praktika lühikesse ajakavasse see tegevus ei mahtunud.

Isiklikud tegevused:

·       Combat Ready instruktori poolt koolitus ühele teenindusettevõtte kõigile töötajatele, mille sisuks oligi teema, et oleme kõik juhid, kas siis oma elus või töös. Sain selle kolme tunni jooksul jälgida teistsugust lähenemist juhtimis- ja koostöö printsiipidele. Sain näha, kuida antud koolitusettevõttes osa teoreetilistest teadmistest. Samas nägin ka millise lähenemisega ja kuidas viib koolitust läbi inimene, kes on militaartaustaga.

·       Combat Ready veebipõhiste koolitustega tutvumine ja nende läbimine.

·       Toetava lugemismaterjalina Jocko Willinki ja Leif Babini „Ülim vastutus“.

·       Juhendaja(te)ga, tutvumine, suhtlemine, tegevuskava planeerimine ja koostöö.

Combat Ready kõik koolitusprogrammid põhinevad võitlusjuhtimise ja eliiterivägede põhimõtetel.

Koolitustel järgitakse põhimõtet:  65% praktiline, 25% demonstratiivne ja 10% teooria. Seega on kõige paremini õpime ja kinnistame omandatud teadmisi läbi praktika. Pidasin seda ka arenguprojektis oluliseks, et vastavalt ei oleks see teooria osa väga esil. Pigem toetavad Kolbi mudelit, kus rõhk on konkreetsetel kogemustel ja aktiivsel eksperimenteerimisel. See lähenemine soodustab sügavamat õppimist ja teadmiste kinnistumist, kuna õppijad mitte ainult ei kuule teooriat, vaid rakendavad seda ka praktiliselt, mis omakorda viib uute kogemuste ja õppetundideni.

Õppekava arendamisel tuleks integreerida parimate praktikate ja kogemusõppe elemente. See võib hõlmata juhtumiuuringuid nn. case study, rollimänge, praktilise harjutusi, eneseanalüüsi küsimusi ja interaktiivseid õppemeetodeid, mis soodustavad aktiivset õppimist ja kriitilist mõtlemist. Õppekava peaks olema paindlik, et kohanduda õppijate mitmekesiste vajadustega ja tööturu muutustega.

Koolituse ülesehitus ja sisu

1.     Workshopi stiilis. Lisaks Akadeemia jaoks podcast stiilis filmimine.

2.     Vestlused läbisegi teooriaga, kootsing stiilis.

3. Juhtimisalaste kogemust jagamine toetudes siiski ettevõtte printsiipidele.

4. Näidisjuhtumid (case study) ja rollimängud.

Käsitletavad teemad vastavalt ettevõtte koolituspõhimõtetele:

Juhtimine, distsipliin, ego, tagasihoidlikkus, vastustuse võtmine, initsiatiivi haaramine, 1:1 vestlused ja tagasisidestamine.

Kasutatavad meetodid

Arutelu, workshop, grupitöö, paaristöö, parimad praktikad, diskussioon.

# data[].attributes.body
TAGASIDESTAMINE, TAGASISIDESTAMISE MUDEL

Tagasisidestamine on 1:1-le vestluste üks oluline osa. Selle eesmärk oleks, et juht ja töötaja saaksid arendada tugevamat dialoogi ja vastastikust mõistmist, mis on aluseks tõhusale koostööle. Iga tagasiside mudel osa juures on tähtis märgata, millise tooniga midagi öelda; kuidas see jääb inimesele kõlama. Siin peab tihti mõtlema, et igal lausel, vahel ka igal sõnal on kaal.

Tagasiside mudel:

1. MIS ON HÄSTI?

Alusta positiivsest, tuues esile asjaolud, mis on konkreetse inimese või olukorra juures hästi. See võib hõlmata nii üldisi tugevusi, oskuseid, omadusi kui ka konkreetseid saavutusi või panuseid. Positiivse tagasiside andmine aitab luua vestlusele toetava ja julgustava õhkkonna, mis omakorda soodustab avatust ja vastuvõtlikkust edasisele tagasisidele. Näiteks võid kiita mingi teatud tööülesande puhul pühendumust või oskust meeskonnatöös sujuvalt toimida jne.

2. VEAD, MIDA SINA OLED TEINUD

See samm julgustab avatust ja haavatavust. Näitab, et vigade tegemine on osa õppimisprotsessist ja et ka juhid on ekslikud. Oma vigade tunnistamine näitab eneseteadlikkust ja ausust luues avatuma ning usalduslikuma õhkkonna. See peaks julgustama teist osapoolt samuti oma vigu ja õppemomente jagama näidates, et just läbi vigade õpitakse.

3. ADRESSEERI PROBLEEMKOHT

Selle asemel, et ise kohe probleemile lahendusi pakkuda, esita avatud küsimusi, mis võimaldavad teisel poolel ise oma mõtteid ja tundeid väljendada. See samm annab teisele poolele võimaluse oma vaadet jagada, mis võib aidata paremini mõista probleemi juurpõhjuseid ja leida tõhusamaid lahendusi. Sinu roll on selles etapis eelkõige olla kuulaja rollis ja mõista, mitte kohe lahendusi pakkuda.

4. MÜÜ MAHA VISIOON

Esita pilt sellest, mis muutub siis, kui probleem saab lahendatud. Milline võit välja näeb? Selgita, kuidas olukorra paranemine võib mõjutada nii inimest ennast kui ka laiemalt tiimi või organisatsiooni. Püüa luua selge ja köitev pilt tulevikust, kus probleemid on lahendatud. See aitab suurendada motivatsiooni ja annab selge eesmärgi, mille poole püüelda. Näiteks võid välja tuua, kuidas suhtlemisoskuste parandamine võib meeskonnas koostööd ja efektiivsust tõsta.

5. VÕTA VASTUTUS, ET PLAAN VIIAKSE ELLU

Ole eeskujuks. Toeta teostust. Lepi kokku järgmine kohtumine. Oluline on näidata eestvedamist ja pühendumust plaani või kokkulepete teostumisele. Ole valmis pakkuma tuge ja ressursse, mis aitavad eesmärkide saavutamisele kaasa. Kokkuleppimine järgmises kohtumises annab selge ajakava ja tagab, et edusammud on jälgitavad. See samm kinnitab, et tagasiside ei ole ainult vestlus, vaid osa pidevast arenguprotsessist, milles mõlemad osapooled on aktiivselt kaasatud.

# data[].attributes.body
DISTSIPLIIN

Distsipliin - kas edu võti või igapäevane väljakutse?

Võitjate mõtteviis: Distsipliin võrdub vabadus

Kuidas mõjutab järjepidevus isiklikku ja professionaalset elu (edu)?

Kuidas aitab distsipliin saavutada suuremat vabadust igapäevaelus ja eesmärkide püstitamisel?

Miks on raske ja tülikas juurutada distsipliini enda igapäevaellu?

Kuidas hoida distsipliini, kui motivatsioon on madal või kui silmitsi seistakse ebaõnnestumistega?

Distsipliiniga peaks algama iga päev juba hommikul, kui heliseb äratuskell. See hetk, ei tohiks ju olla kuigi keeruline otsustamaks, mida teha. Kas tõusta kohe voodist ülesse või jätkata pikutamist? Kui tõusete üles, siis olete päeva esimese tuleproovi võitnud. Kui pikutate edasi, siis lasete nõrkusel enda üle võimust võtta. See ongi juba hommikune esimene läbikukkumine. See tundub selline väga väike asi, kuid taoline nõrkus ilmutab end ka märksa olulisemate otsuste puhul. Kui aga treenida endas distsipliini, siis tuleb see ka elus tähtsatel hetkedel välja. Nüüd me jõuamegi selleni, et distsipliin on treenitav. Seda peab muidugi ise tahtma.

Distsipliin nõuab küll enesekontrolli, kuid see annab tegelikult suurema vabaduse. Kuidas siis nii? Distsipliin tähendab ju ranget korda, reziimi ja kontrolli. Justkui hoopis vastand täielikule vabadusele – võimalusele tegutseda, rääkida ja mõelda piiranguteta. Tegelikkuses on distsipliin just teerada selle vabaduseni.

...

Kokkuvõttes Distsipliin võrdub vabadus tähendab, et distsipliini rakendamine oma elus loob vundamendi, millele toetudes saavutatakse suurem vabadus tegutseda vastavalt oma tõelistele soovidele ja eesmärkidele, mitte hetkeemotsioonide või -takistuste ajel.

Järjepidevuse mõju isiklikus ja professionaalses edus?

Järjepidevus on edu saavutamise alustala. See tähendab püsivust eesmärkide poole liikumisel, isegi kui ilmnevad takistused või väljakutsed. Järjepidevus tagab, et isiklikke ja professionaalseid sihte jälitatakse metoodiliselt ja pühendunult. Kui inimene on järjepidev, loob ta positiivseid harjumusi, distsipliin ja tööeetikat, mis viivad lõpuks soovitud tulemusteni. Järjepidevuse kaudu kujuneb välja vastupidavus ja võime keerulisi olukordi ületada.

Kuidas aitab distsipliin saavutada suuremat vabadust igapäevaelus ja eesmärkide püstitamisel?

Distsipliin võimaldab inimestel juhtida oma aega ja ressursse tõhusamalt, vabastades neid piirangutest, mis takistavad eesmärkide saavutamist. See annab inimestele kontrolli oma elu üle, võimaldades neil teha teadlikke otsuseid, mis toetavad nende pikaajalisi eesmärke. Distsipliini kaudu saavutatud struktuur ja korrapära loovad raamistiku, mille sees on võimalik tegutseda vabamalt, ilma et lastaks igapäevastel häirijatel ja ajutistel soovidel end kõrvale juhtida.

Miks on raske ja tülikas juurutada distsipliini enda igapäevaellu?

Distsipliini rakendamine nõuab alguses sageli märkimisväärset enesekontrolli ja -regulatsiooni, mis võib olla keeruline, arvestades inimloomuse kalduvust mugavuse ja hetkeliste naudingute poole. Lisaks võivad muutused olla hirmutavad ja väljakutseid pakkuvad, eriti kui need nõuavad püsivaid jõupingutusi ja harjumuste muutmist. Inimesed võivad kogeda motivatsiooni langust, kui tulemused ei ilmne kohe või kui nad seisavad silmitsi tagasilöökidega.

Kuidas hoida distsipliini, kui motivatsioon on madal või kui silmitsi seistakse ebaõnnestumistega?

Distsipliini säilitamine madala motivatsiooni või ebaõnnestumiste korral nõuab sisemist veendumust ja eesmärkide selgust. Oluline on meenutada pikaajalisi eesmärke ja seda, miks need eesmärgid on olulised. Väikeste, saavutatavate eesmärkide seadmine aitab luua positiivse tagasiside tsükli, mis suurendab motivatsiooni. Samuti on kasulik arendada paindlikkust, et kohanduda muutuvate oludega ja õppida ebaõnnestumistest, nähes neid kui võimalusi kasvuks. Toetav keskkond, varasemate eduelamuste meenutamine…. võivad samuti aidata distsipliini säilitada.

Tiimivaates on juhi eesmärk selgeks teha, mis on tiimi ja üksikisiku eesmärgid vastavalt ettevõtte (KPI-key performance indicators) seatud eesmärkidele. See hõlmab palju storytellingut, mida mina oma kogemusele tuginedes loen võimsaks tööriistaks. Storytelling on tiimijuhi poolt jätkuv tegevus, mille kaudu on võimalik selgitada keerulisi ideid lihtsustatud kujul: miks me siin oleme, kuidas meie tegevus või tegevusetus mõjutab teisi tiimiliikmeid, kliente, ettevõtet, iseenda arengut, enda hüvesid jne. Läbi selle on võimalik aidata leida inimesel enda jaoks motivatsiooni, et midagi ära teha. Edukas storytelling vajab harjutamist ja kogemust. Iseenda puhul on kohati raskem hoida end eesmärgikindlana ja motiveerituna. Vahel on siiski vaja kõrvalist abi ja tuge.

# data[].attributes.body
Combat Ready. (2024). Combat Ready. Loetud aadressil: https://www.combatready.ee/

Willink, J., & Babin, L. (2020). Ülim vastutus: Kuidas USA mereväe SEALi eriüksuslased juhivad ja võidavad? Äripäev

Workshop. (n.d.). In Cambridge Essential English Dictionary. Loetud aadressil: https://dictionary.cambridge.org/dictionary/essential-british-english/workshop

# data[].attributes.attachment_caption
Link viib minu eneseanalüüsi ankeedile: 

# data[].attributes.body
https://docs.google.com/document/d/1lsn7JnqozlicDtR0rJioJymbgQGQ1meS/edit

# data[].attributes.body
https://padlet.com/kadyyy/praktikap-evik-2024-mebkf279z7jpwpyn

# data[].attributes.body
JUHTIMISE BAASKOOLITUS

# data[].attributes.body
JUHTIMISE JÄTKUKOOLITUS

# data[].attributes.body
Veel võimalikke teemasid ja juhtumianalüüse:

NAISED JA VASTUTUSE VÕTMINE

Teema:  Kuidas naised vastutust võtavad?

Võitjate mõtteviis: Ülim vastutus

Kuidas arendada vastutustundlikku mõtteviisi? -  kuidas võtta vastutus oma tegevuste ja otsuste eest, mitte süüdistada teisi või asjaolusid.

Kuidas luua ja hoida meeskonnas positiivset ja toetavat õhkkonda, kus igaüks tunneb end vastutavana? Kuidas see oma igapäeva pereellu kaasa võtta?

Millised on levinud takistused ja väljakutsed, millega naised juhtpositsioonidel kokku puutuvad? Kuidas neid lahendusele orienteeritud viisil ületada?

KOHANEMINE

Teema: Kuidas saavutada edu läbi kohanemise ja kontrolli?

Võitjate mõtteviis: Kohane olukorraga

Kuidas kontrollida olukorda?

Kuidas säilitada positiivset suhtumist, kui keeruline olukord nõuab kohanemist?

Kuidas murda me oleme alati nii teinud suhtumist?

Millised on kõige tõhusamad meetodid uue olukorraga kohanemiseks nii tööl kui tavaelus?

# data[].attributes.body
Koolitus: Workshop

Workshop (ing.) ehk töötuba on õpetamismeetod, mis sunnib koolitatavaid olema oma õppimises loovad ja annab võimaluse võtta vastutuse oma õppimise eest, tõugates olema aktiivne.

Cambridge Dictionary annab inglise keelsele väljendile workshop järgmise tähenduse: a meeting in which people discuss and show how to do a job or perform an activity, so that everyone can learn.

Töötoa e. workshopi mõte on see, et igast kogemusest saab midagi õppida, ka ebameeldivast.

Juhtimisteemade käsitlemine väheste, ka kahe-kolme inimese osavõtul põhinevas workshopis pakub unikaalsemat ja rohkem sügavuti minevat õpikogemust. Erinevalt suuremahulistest koolitustest, kus osalejate arv võib teinekord küündida suuremate arvudeni, loob vähemate osalejatega workshop individuaalsema olustiku, mis võimaldab minna rohkem sügavuti nii isiklike kogemuste kui ka spetsiifiliste juhtimisprobleemide lahendamisel.

Workshopi põhineb situatsioonidel, kus kahe või mitme osaleja vahel tekib tõhus sünergia, mis võimaldab mõlemal sügavamalt mõista arutletavat teemat. Formaat julgustab osalejaid vahetama teadmisi ja kogemusi, arutlema juhtimisstiilide ning -strategiate üle ning üheskoos lahendama probleeme, mis on seotud nende igapäevase töökeskkonnaga.

Workshop hõlmas mitmeid interaktiivseid elemente, nagu rollimängud, stsenaariumipõhised arutelud ja strateegiliste juhtimisotsuste simulatsioonid. Need tegevused ei ole mitte ainult kaasahaaravad, vaid on ka praktilise väärtusega, kuna need aitavad osalejatel reaalsetes nö. päris situatsioonides paremini toime tulla. Eriline tähelepanu on isiklike kogemuste jagamisel, mis rikastab õppeprotsessi päris näidetega ja pakub vahetut avatut tagasisidet.

Väikeste rühmade eelis on ka see, et koolitaja saab pühendada rohkem aega iga osaleja individuaalsete küsimuste ja murede käsitlemisele. See loob võimaluse avada end ja jagada isiklikke väljakutseid ja kogemusi, mis suuremates gruppides võib jääda tagaplaanile. Kahe või rohkema erineva vaatenurga ühendamine võib avardada arusaamu ja viia paremate juhtimistulemusteni.

Workshopi käigus julgustatakse osalejaid mõtlema oma karjääri ja isikliku arengu peale, seades individuaalseid eesmärke ja arendades oskusi, mis aitavad neil saavutada soovitud juhtimispositsiooni. Antud formaat toetab osalejaid nende isiklikul teekonnal, pakkudes samal ajal ka praktilisi teadmisi ja oskusi, mis on vajalikud edukaks juhtimiseks või selle mõistmiseks.

Workshop juhtimisteemadel ei ole mitte ainult võimalus süvendatult arutleda ja õppida, vaid ka isikliku ja professionaalseks kasvu vajal. Tänu antud formadile on võimalik saavutada tihedam suhtlus ja parem mõistmine, mis on juhtimiskoolituse puhul olulise tähtsusega.